Austraaliat on tegelikult majanduskriis tabanud väga valusalt. 2008 aastal oli Austraalia börs maailma kolmas kukkuja. Rohkem kukkusid vaid Venemaa ja oli keegi veel, keda ei mäleta. Kohalikele elanikele tõusid kinnisvaralaenude intressid 3-4% võrra. Laenuintressid on siin üldse meeletud.....13% oli väga hea pakkumine, enamasti oli kodulaenu intress 15% ja rohkem.  Eelmise aasta teises pooles oli intress 20% lähedal. Uuest aastast vähendas kohalik keskpank baasintressi määrasid (mida Eesti jaoks teeb Euroopa keskpank ja mis meil väljendub EURIBORina). Sellega alanesid kodulaenude intressid ka mingi 2-3%. Lehtedes aga kardetakse, et intressikärbe on paljude perede jaoks liiga hiljaks jäänud ja eelmisel aastal kogunenud võlga ei suudeta enam ära maksta. Oodatakse palju eraisiku pankrotte.